

**Službeni glasnik**

**OPĆINE ČEMINAC**

|  |  |  |
| --- | --- | --- |
| **Godina XXII** | **Čeminac, 23. siječnja 2017.** | **Broj 1** |

***S A D R Ž A J***

**AKTI OPĆINSKOG VIJEĆA:**

|  |  |
| --- | --- |
| 1. Odluka o izmjeni Odluke o izmjeni i dopuni Odluke o općinskim  porezima Općine Čeminac | 2 |
| 2. Odluka o zaštiti socijalnog standarda stanovništva Općine Čeminac za 2017. godinu | 3 |
| 3. Odluka o izradi Strategije razvoja Općine Čeminac za razdoblje 2017.-2020. godine | 9 |
| 4. Odluka o izradi Plana gospodarenja otpadom na području Općine Čeminac  za razdoblje 2017.-2022. godine | 10 |
| 5. Odluka o sufinanciranju prijevoza učenika srednjih škola i prijevoza studenata s  područja Općine Čeminac | 11 |
| 6. Odluka o stipendiranju srednjoškolaca i studena s područja Općine Čeminac | 13 |
| 7. Odluka o korekciji cijene zakupa za poslovni prostor na adresi  Zagorska ulica 49 u Grabovcu | 14 |
| 8. Odluka o poništavanju Rješenja o oslobađanju od plaćanja komunalnog doprinosa | 15 |

Na temelju članka 35. stavka 2. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12 i 19/13), članka 30. Zakona o financiranju jedinica lokalne i područne (regionalne) samouprave (NN 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07, 73/08, 25/12, 147/14 i 100/15) i članka 29. Statuta Općine Čeminac ('Službeni glasnik' Općine Čeminac 01/13), Općinsko vijeće Općine Čeminac, na svojoj 8. sjednici održanoj dana 23. siječnja 2017. godine, donosi

**O D L U K U**

**o izmjeni**

**Odluke o izmjeni i dopuni**

**Odluke o općinskim**

**porezima Općine Čeminac**

**I.**

Mijenja se Odluka o izmjeni i dopuni Odluke o općinskim porezima Općine Čeminac.

**II.**

Navedena Odluka mijenja se na način da se briše:

'***Obrazloženje***

*Porez na upotrebu javnih prometnih površina za kamione, kamione s prikolicom, cisterne, traktore i njihova priključna vozila uvodi se radi prikupljanja sredstava za održavanje i obnovu prometnica kojima upravlja Općina Čeminac, a koje se najviše uništavaju upravno prometovanjem navedenih skupina vozila.'*

**III.**

Ova Odluka stupa na snagu osmog dana od dana objave u 'Službenom glasniku' Općine Čeminac.

KLASA: 410-01/16-02/2

URBROJ: 2100/05-03-16-4

Čeminac, 23. siječnja 2017. godine

Predsjednik

Općinskog vijeća

Mario Kralj, v.r.

Temeljem članka 27. Zakona o lokalnoj i područnoj (regionalnoj) samoupravi (NN 33/01, 60/01, 106/03, 129/05, 109/07, 125/08, 36/09, 150/11, 144/12 i 19/13), članka 41. Zakona o socijalnoj skrbi (NN 157/13 i 152/14) i članka 29. Statuta Općine Čeminac (Službeni glasnik Čeminac 1/13), Općinsko vijeće Općine Čeminac na 8. sjednici održanoj dana 23. siječnja 2017. godine donosi

# O D L U K U

**o zaštiti socijalnog standarda stanovništva**

**Općine Čeminac za 2017. godinu**

## I. OSNOVNE ODREDBE

**Članak 1.**

Ovom Odlukom utvrđuju se oblici pomoći iz socijalne skrbi, uvjeti i način njihovog ostvarenja, korisnici socijalne skrbi i postupak za ostvarivanje tih oblika pomoći.

**Članak 2.**

Ovom Odlukom utvrđuje se realizacija oblika pomoći kroz 7 osnovnih programa:

1. pomoć za stanovanje;
2. pomoć u podmirenju troškova školovanja;
3. jednokratne prigodne pomoći;
4. jednokratne pomoći;
5. potpora za opremu novorođenog djeteta;
6. jednokratna pomoć u slučaju poplava, požara i drugih teških socijalnih stanja.

**Članak 3.**

Realizacijom osnovnih programa ostvarit će se zaštita sljedećih kategorija stanovništva:

1. Osoba i obitelji u stanju socijalne potrebe,

2. Djece,

3. Osobe koje su u nevolji zbog poremećenih odnosa u obitelji ili ih je zadesila nesreća ili nepogoda,

4. ostalih osoba sukladno ovoj Odluci.

**Članak 4.**

Korisnici oblika pomoći u smislu ove Odluke su državljani Republike Hrvatske, s prebivalištem i boravištem na području Općine Čeminac.

**Članak 5.**

Prava utvrđena ovom Odlukom ne mogu se ostvariti na teret Općine Čeminac, ako je zakonom ili drugim propisom donesenim na temelju zakona određeno da se ta prava ostvaruju prvenstveno na teret RH ili drugih pravnih ili fizičkih osoba.

**Članak 6.**

Općinsko vijeće Općine Čeminac za svaku kalendarsku godinu uz Proračun donosi program javnih potreba u zadovoljavanju potreba zdravstva i socijalne skrbi, kojim se određuju potrebe u godini i planirana sredstva za te namjene.

**Članak 7.**

Poslove u svezi s ostvarivanjem prava iz socijalne skrbi propisane ovom Odlukom obavljaju: Jedinstveni upravni odjel Općine Čeminac (dalje: JUO), Općinski načelnik, a kada je to nužno i predsjednici mjesnih odbora, svaki za stanovnike svog naselja.

**II. NAČINI I UVJETI KORIŠTENJA POJEDINIH POMOĆI I PROGRAMA**

**1. Naknada za troškove stanovanja**

**Članak 8.**

Pomoć za stanovanje priznaje se za pokrivanje troškova stanovanja i to: najamnine, komunalne naknade, vode, odvodnje, električne energije, plina, grijanja i drugih troškova stanovanja u skladu s posebnim propisima.

**Članak 9.**

Pravo na naknadu za troškove stanovanja priznaje se korisniku zajamčene minimalne naknade.

**Članak 10.**

Pravo na naknadu za troškove stanovanja priznaje se do polovice iznosa zajamčene minimalne naknade priznate samcu, odnosno kućanstvu.

Iznimno, u smislu čl. 42. Zakona o socijalnoj skrbi, moguće je odobriti naknadu u visini iznosa zajamčene minimalne naknade.

Pomoć za stanovanje dodjeljuje se u iznosu od:

1. 80,00 kuna mjesečno za samca,
2. 120,00 kuna mjesečno za kućanstvo od 2 do 4 člana,
3. 160,00 kuna mjesečno za kućanstvo sa više od 4 člana te
4. 100,00 kuna mjesečno za troškove najamnine za korisnike stambenih objekata u vlasništvu Republike Hrvatske.

**Članak 11.**

Naknada za troškove stanovanja može se odobriti u novcu izravno korisniku na račun ili na način da Općina Čeminac, djelomično ili u cijelosti, plati račun izravno ovlaštenoj pravnoj ili fizičkoj osobi koja je izvršila uslugu.

**Članak 12.**

Pomoć za podmirenje troškova drva – ogrjeva osigurava Osječko-baranjska županija, temeljem zahtjeva Općine Čeminac.

1. **Pomoć u podmirenju troškova školovanja**

**Članak 13.**

Pomoć u podmirenju troškova školovanja obuhvaća:

- sufinanciranje troškova prijevoza učenika srednjih škola i studenata;

- sufinanciranje troškova nabave udžbenika za učenike osnovne škole;

- stipendiranje srednjoškolaca u iznosu od 350,00 kuna mjesečno i

- stipendiranje studenata u iznosu od 750,00 kuna mjesečno.

**Članak 14.**

Odluku o uvjetima i kriterijima sufinanciranja prijevoza učenika i studenata za svaku školsku godinu donosi Općinsko vijeće sukladno predviđenim i planiranim sredstvima Proračuna, pod uvjetom da sredstva za prijevoz učenika i studenata nisu ostvarena po drugom osnovu.

**Članak 15.**

Stipendije se dodjeljuju sukladno predviđenim i planiranim sredstvima Proračuna.

1. **Jednokratne prigodne pomoći**

**Članak 16.**

Jednokratne prigodne pomoći obuhvaćaju pomoć koja se dodjeljuje u povodu blagdana Božića i Uskrsa umirovljenicima i socijalno ugroženim osobama. Pomoć se može dodijeliti u novcu ili u naravi.

Odluku o isplati, ovisno o raspoloživim sredstvima donosi Općinski načelnik u povodu blagdana Božića, odnosno Uskrsa, a na temelju odluke Općinskog vijeća. Odlukom Općinskog načelnika se detaljnije propisuju uvjeti i kriteriji za dobivanje pomoći, iznos pomoći, rokovi isplate i sl.

Jednokratna prigodna pomoć, u iznosu od 10.000,00 kuna, dodjeljuje se bračnim parovima s područja Općine Čeminac, koji po prvi puta stupaju u brak, pod uvjetom da nakon sklapanja braka prebivaju na području Općine Čeminac najmanje 3 godine od dana sklapanja braka. U slučaju nepoštivanja navedenih uvjeta, Općina Čeminac ima pravo zatražiti povrat isplaćenih sredstava. Rok za podnošenje zahtjeva je 3 mjeseca od sklapanja braka.

1. **Jednokratne pomoći**

**Članak 17.**

Osobama, obiteljima u iznimno teškim trenutačnim životnim okolnostima, mogu se odobravati jednokratne pomoći za podmirenje osnovnih životnih potreba, u maksimalnom godišnjem iznosu do 2.000,00 kuna. Zahtjev se podnosi Općinskom načelniku, koji određuje visinu odobrene pomoći, ako smatra da je takav zahtjev opravdan.

**Potpora za opremu novorođenog djeteta**

**Članak 18.**

Potpora za opremu novorođenog djeteta obuhvaća dodjelu potpore roditeljima novorođenog djeteta.

**Članak 19.**

Potporu za opremu novorođenog djeteta ostvaruje roditelj - podnositelj zahtjeva koji ispunjava uvjet iz članka 4. ove Odluke, uz uvjet da i dijete ima prebivalište i boravište na području Općine Čeminac.

Potpora se odobrava u sljedećim iznosima:

a) 10.000,00 kuna za rođenje prvog djeteta;

b) 15.000,00 kuna za rođenje drugog djeteta te

c) 20.000,00 kuna za rođenje trećeg i svakog idućeg djeteta.

Rok za podnošenje zahtjeva je do 3 mjeseca starosti djeteta.

**Jednokratna pomoć obiteljima u slučaju požara, poplava i drugih teških socijalnih stanja (bolesti, smrti člana obitelji i dr.)**

**Članak 20.**

Osobama, obiteljima u iznimno teškim trenutačnim životnim okolnostima: prvenstveno nesretan slučaj u obitelji, velika šteta u kućanstvu nastala zbog nesreće ili elementarne nepogode, skupo liječenje teške bolesti, dugotrajne bolesti i slično može se jednom godišnje odobriti pomoć u maksimalnom iznosu do 5.000,00 kuna.

Zahtjev se podnosi Općinskom načelniku, koji određuje visinu odobrene potpore, ako smatra da je takav zahtjev opravdan. U donošenju svoje odluke Općinski načelnik može tražiti mišljenje nadležnog mjesnog odbora.

Pomoć iz stavka 1. ovog članka ne može se odobriti za troškove stanovanja, niti za druge oblike pomoći za koje je predviđeno sufinanciranje drugim odredbama ove Odluke.

### III. NADLEŽNOSTI I POSTUPAK

**Članak 21.**

Za provedbu ove Odluke nadležan je Jedinstveni upravni odjel Općine Čeminac i Općinski načelnik u dijelu isplata jednokratnih pomoći.

Postupak za ostvarivanje pomoći iz socijalne skrbi utvrđenih ovom Odlukom pokreće se na zahtjev stranke, njezinog bračnog druga, punoljetnog djeteta, skrbnika ili udomitelja.

Zahtjev se podnosi Jedinstvenom upravnom odjelu uz koji se prilažu odgovarajuće isprave, odnosno dokazi potrebni za ostvarenje te pomoći.

Jedinstveni upravni odjel može odlučiti da se posebno ispitaju relevantne činjenice i okolnosti od kojih zavisi ostvarivanje pojedinačnog prava, posjetom obitelji podnositelja zahtjeva – korisnika ili na drugi odgovarajući način.

Podneseni zahtjev i rješenje/odluka o odobrenju pomoći odnosi se na jednu kalendarsku godinu, odnosno od dana podnošenja zahtjeva do 31.12. tekuće godine, odnosno dok u toj godini postoje uvjeti za isplatu pomoći.

**Članak 22.**

O zahtjevu za ostvarivanje pomoći propisanih ovom Odlukom u prvom stupnju odlučuje rješenjem Jedinstveni upravni odjel, ako nije drugačije određeno.

**Članak 23.**

U tijeku ostvarivanja oblika pomoći Jedinstveni upravni odjel može tijekom godine od korisnika tražiti dokaze o udovoljavanju kriterijima, a korisnik je isto dužan dostaviti odnosno predočiti - u protivnom se pomoć obustavlja.

Ako se promijene okolnosti o kojima ovisi ostvarivanje pojedinog oblika pomoći iz socijalne skrbi, nadležni odjel donijet će novo rješenje.

Korisnik je dužan nadležnom odjelu prijaviti svaku promjenu činjenica koje utječu na ostvarivanje pomoći propisanih ovom Odlukom, u roku od 8 dana od dana nastanka promjene.

**Članak 24.**

Korisnik koji je ostvario neko pravo propisano ovom Odlukom, dužan je nadoknaditi štetu, ako je:

* na temelju neistinitih ili netočnih podataka, za koje je morao znati da su neistiniti, odnosno netočni, ili na drugi protupravni način, ostvario pravo koje mu ne pripada,
* ostvario pravo zbog toga što nije prijavio promjenu koja utiče na gubitak ili opseg prava za koje je znao ili je morao znati.

### IV. ZAVRŠNE ODREDBE

**Članak 25.**

Danom stupanja na snagu ove Odluke prestaje vrijediti Odluka općinskog načelnika od 04. siječnja 2016. godine.

**Članak 26.**

Ova Odluka stupa na snagu osmog dana od dana objave u ''Službenom glasniku'' Općine Čeminac.

KLASA:550-01/17-01/1

UR.BROJ:2100/05-03-17-1

Čeminac, 23. siječnja 2017. godine

Predsjednik

Općinskog vijeća

Mario Kralj, v.r.

Na temelju članka 29. Statuta Općine Čeminac ('Službeni glasnik' Općine Čeminac broj: 1/13), Općinsko vijeće Općine Čeminac, na 8. sjednici održanoj dana 23. siječnja 2017. godine, donosi

**ODLUKU**

**o izradi Strategije razvoja Općine Čeminac**

**za razdoblje 2017.-2020. godine**

**I.**

Općina Čeminac pristupit će izradi Strategije razvoja Općine Čeminac za razdoblje 2017.-2020. godine.

**II.**

Za izradu navedene strategije potrebno je provesti odgovarajući postupak nabave.

**III.**

Radna tijela neophodna za izradu Strategije utvrđuje općinski načelnik svojom Odlukom.

**IV.**

Ova odluka stupa na snagu osmog dana od objave u Službenom glasniku Općine Čeminac.

KLASA:302-01/17-01/01

URBROJ:2100/05-03-17-1

Čeminac, 23. siječnja 2017. godine

Predsjednik

Općinskog vijeća

Mario Kralj, v.r.

Na temelju članka 29. Statuta Općine Čeminac ('Službeni glasnik' Općine Čeminac broj: 1/13), Općinsko vijeće Općine Čeminac, na 8. sjednici održanoj dana 23. siječnja 2017. godine, donosi

**ODLUKU**

**o izradi Plana gospodarenja otpadom na**

**području Općine Čeminacza razdoblje 2017.-2022. godine**

**I.**

Općina Čeminac pristupit će izradi Plana gospodarenja otpadom na području Općine Čeminac za razdoblje 2017.-2022. godine.

**II.**

Za izradu navedenog Plana potrebno je provesti odgovarajući postupak nabave.

**III.**

Ova odluka stupa na snagu osmog dana od objave u Službenom glasniku Općine Čeminac.

KLASA:363-01/17-01/1

URBROJ:2100/05-03-17-1

Čeminac, 23. siječnja 2017. godine

Predsjednik

Općinskog vijeća

Mario Kralj, v.r.

Temeljem članka 19. Zakona o lokalnoj i područnoj (regionalnoj) samoupravi (NN 33/01, 60/01, 106/03, 129/05, 109/07, 125/08, 36/09, 150/11, 144/12 i 19/13) i članka 29. Statuta Općine Čeminac ('Službeni glasnik' Općine Čeminac 1/13), Općinsko vijeće Općine Čeminac, na 8. sjednici održanoj dana 23. siječnja 2017. godine, donosi

**ODLUKU**

**o sufinanciranju troškova prijevoza učenika srednjih škola**

**i prijevoza studenata**

**s područja Općine Čeminac**

**Članak 1.**

ODOBRAVA se sufinanciranje troškova prijevoza za učenike srednjih škola s područja Općine Čeminac i to za:

1. prijevoz željeznicom - putem prijevoznika HŽ Putnički prijevoz d.o.o. Zagreb,

Od 01. siječnja 2017. godine do 15. lipnja 2017. godine , na relaciji Čeminac - Osijek i

Čeminac - Beli Manastir

i

2. prijevoz autobusom – od 01. siječnja 2017. godine do 15. lipnja 2017. godine, na relaciji

Čeminac - Beli Manastir, Čeminac - Osijek, Grabovac - Beli Manastir, Grabovac - Osijek, Kozarac - Beli Manastir, Kozarac - Osijek, Novi Čeminac - Beli Manastir i Novi Čeminac – Osijek.

3. Prijevoz željeznicom i prijevoz autobusom na relacijama utvrđenim pod točkama 1. i 2. za

maturante Općina Čeminac sufinancira do 30. svibnja 2017. godine.

**Članak 2.**

Sufinanciranje troškova prijevoza učenika srednjih škola utvrđuje se u visini od 20% cijene mjesečne karte.

**Članak 3.**

ODOBRAVA se sufinanciranje troškova prijevoza za sve studente s područja Općine Čeminac i to za:

1. prijevoz željeznicom - putem prijevoznika HŽ Putnički prijevoz d.o.o. Zagreb,

od 01. siječnja 2017. godine do 30. svibnja 2017. godine, na relaciji Čeminac - Osijek;

1. prijevoz autobusom - od 01. siječnja 2017. godine do 30. svibnja 2017. godine, na relaciji Čeminac - Osijek, Grabovac - Osijek, Kozarac - Osijek i Novi Čeminac - Osijek.

**Članak 4.**

Sufinanciranje troškova prijevoza studenata utvrđuje se u visini od 40% cijene mjesečne karte.

**Članak 5.**

O sufinanciranju troškova prijevoza s prijevoznicima će se zaključiti poseban Ugovor.

**Članak 6.**

Ova odluka stupa na snagu danom donošenja.

KLASA: 402-07/17-01/1

URBROJ: 2100/05-03-17-1

U Čemincu, 23. siječnja 2017. godine

Predsjednik

Općinskog vijeća

Mario Kralj, v.r.

Na temelju članka 29. Statuta Općine Čeminac ('Službeni glasnik' Općine Čeminac broj: 1/13), Općinsko vijeće Općine Čeminac, na 8. sjednici održanoj dana 23. siječnja 2017. godine, donosi

**ODLUKU**

**o stipendiranju srednjoškolaca i studenata**

**s područja Općine Čeminac**

**I.**

Učenici 1., 2. i 3. razreda srednjih škola, koji su s područja Općine Čeminac, ostvaruju pravo na mjesečnu stipendiju u iznosu od 350,00 kuna po učeniku, počevši od 01. siječnja do 15. lipnja 2017. godine.

Pravo na stipendiju u iznosu od 350,00 kuna mjesečno maturanti ostvaruju do 30. svibnja 2017. godine.

**II.**

Svi redoviti i izvanredni studenti s područja Općine Čeminac ostvaruju pravo na mjesečnu stipendiju u iznosu od 750,00 kuna, u periodu od 01. siječnja do 30. svibnja 2017. godine.

**III.**

Status srednjoškolca odnosno studenta dokazuje se potvrdom srednje škole odnosno fakulteta za nastavnu odnosno akademsku godinu 2016/2017.

**IV.**

Učenicima srednjih škola, te redovitim i izvanrednim studentima s područja Općine Čeminac, koji ostvaruju pravo na mjesečne stipendije, stipendije neće biti isplaćene ukoliko kućanstvo u kojem žive ima dugovanje prema proračunu Općine Čeminac po bilo kojoj osnovi.

**V.**

U slučajevima iz točke IV. ove Odluke stipendije će biti isplaćene odmah po podmirenju evidentiranih dugovanja.

**VI.**

Ova odluka stupa na snagu osmog dana od dana objave u Službenom glasniku.

KLASA:604-02/17-01/1

UR.BROJ:2100/05-03-17-1

Čeminac, 23. siječnja 2017. godine

Predsjednik

Općinskog vijeća

Mario Kralj, v.r.

Na temelju članka 29. Statuta Općine Čeminac ('Službeni glasnik' Općine Čeminac broj: 1/13),i članka 11. Ugovora o zakupu poslovnog prostora od 04. ožujka 2015. godine, KLASA: 372-03/15-01/1, UR.BROJ: 2100/05-02-15-7, Općinsko vijeće Općine Čeminac, na svojoj 8. sjednici održanoj dana 23. siječnja 2017. godine, donosi

**ODLUKU**

**o korekciji cijene zakupa za poslovni prostor**

**na adresi Zagorska ulica 49 u Grabovcu**

**I.**

Korigira se cijena zakupa za poslovni prostor na adresi Zagorska ulica 49 u Grabovcu s 1.320,00 kuna mjesečno na 1.000,00 kuna mjesečno, počevši od 01. veljače 2017. godine.

**II.**

Ova Odluka stupa na snagu osmog dana od objave u Službenom glasniku.

KLASA:372-03/15-01/1

UR.BROJ:2100/05-03-17-14

Čeminac, 23. siječnja 2017. godine

Predsjednik

Općinskog vijeća

Mario Kralj, v.r.

Na temelju članka 29. Statuta Općine Čeminac ('Službeni glasnik' Općine Čeminac broj: 1/13), Općinsko vijeće Općine Čeminac, na 8. sjednici održanoj dana 23. siječnja 2017. godine, donosi

**ODLUKU**

**o poništavanju Rješenja o oslobađanju od plaćanja komunalnog doprinosa**

I.

Općinsko vijeće donosi odluku o poništavanju Rješenja o oslobađanju od plaćanja komunalnog doprinosa od 02. listopada 2013. godine, KLASA: 363-05/13-02/3, UR.BROJ: 2100/05-03-13-3 kojim je Gospodarstvo Jumić d.o.o. Grabovac oslobođeno plaćanja komunalnog doprinosa u iznosu od 20.000,00 kuna.

II.

Navedenim je Rješenjem utvrđeno da je Gospodarstvo Jumić, u roku od 30 dana od dana ishođenja uporabne dozvole za liniju za sušenje i skladištenje zrna, s kolnom vagom i vagarskom kućicom, na k.č.br. 121, 122 i 123, k.o. Grabovac, dužno zaposliti na neodređeno vrijeme i zadržati u radnom odnosu na neodređeno vrijeme minimalno 36 mjeseci, jednog radnika s područja Općine Čeminac. Utvrđeno je i da će Gospodarstvo Jumić d.o.o. Grabovac, i općinski načelnik Općine Čeminac, o pravima i obvezama koje proizlaze iz Rješenja zaključiti poseban Sporazum. Kako do sklapanja takvog Sporazuma nikada nije došlo, navedeno Rješenje valja poništiti.

III.

Ova odluka stupa na snagu osmog dana od objave u Službenom glasniku.

KLASA:363-05/15-01/39

UR.BROJ:2100/05-03-17-43

Čeminac, 23. siječnja 2017. godine

Predsjednik

Općinskog vijeća

Mario Kralj, v.r.

**Izdaje: Općina Čeminac**

**Za izdavača: dr.Zlatko Pinjuh, spec.hitne medicine - Općinski načelnik Općine Čeminac**

**Tisak: Općina Čeminac**